Kuninkaansaari (kirja)

Kuninkaansaari – Akvarellinkeveä saaripäiväkirja kolmelta vuosikymmeneltä on kotkalaissyntyisen insinöörikommodori evp., taiteilija Alpo Tuurnalan akvarelleja sisältävä päiväkirja kesäelämästä Kuninkaansaaressa silmänkantaman päässä Helsingistä. 

Tuurnalan perheen kesäpaikka on yli 30 vuotta ollut yleisöltä suljettuna olleella linnakesaarella, jonka tunnelmia Tuurnala on erityisesti leipätyöstä vuonna 2000 eläkkeelle jäätyään ikuistanut akvarelleiksi. Saaren 1500-luvulta alkava sotaisa historia ei näy kuvissa vaan niiden aiheina ovat luonto ja saaren mökkielämän rauha. Akvarelleja on ollut esillä muun muassa Kotkassa Merikeskus Vellamossa kesällä 2009. Kirja julkistettiin näyttelyn yhteydessä.Kymen Sanomat Eija Anttila: Puistolan pojalle merestä tuli työ ja harrastus, Kymen Sanomat 6.6.2009, s. 8 Artikkeli verkossa Vellamo Vehkakoski, Siveltimen ja sanan lumoa, Kodin kuvalehti, 8.10.2009

 Lähteet 

Luokka:Kuvateokset
Luokka:Vuoden 2009 kirjat
Luokka:Suomalaiset kirjat